રાજકોટ, તા.16: રાજકોટ શહેર એક સમયે બહુ જ ધીમી ગતિએ વિકાસ પામતું હતું પણ હવે અતિ ઝડપથી વધી રહ્યું છે. ખાસ કરીને રાજકોટ શહેરની સીમા મર્યાદા રહી નથી. ચારેય દિશામાં હાઈરાઈઝડ બિલ્ડીંગો વધતા જાય છે. તેનું કારણ એ છે કે, રાજ્ય સરકારે એફસીઆઈના નિયમોમાં ફેરફાર કર્યા છે અને શહેરની આસપાસ રૂડા વિસ્તારમાંથી ગ્રીન ઝોન હટાવી લીધો છે. નવા નિયમો મુજબ આ વિસ્તારોમાં સોસાયટી કે ટેનામેન્ટ બનાવવામાં આવે તો ભાવ ઉંચા રહે તેમ છે. માટે હવે હાઈરાઈઝ બિલ્ડીંગ બની રહ્યાં છે.